**Naujai ketverių metų kadencijai perrinktas „Akropolis Group“ audito komitetas**

Vienintelio „Akropolis Group“ akcininko sprendimu naujai ketverių metų kadencijai perrinktas esamos sudėties „Akropolis Group“ audito komitetas.

Audito komitetą sudaro Šarūnas Radavičius, Eglė Čiužaitė bei Matas Kasperavičius.

Šarūnas Radavičius bei Eglė Čiužaitė yra nepriklausomi nariai, turintys ilgametę patirtį finansų, buhalterinės apskaitos bei finansinių ataskaitų audito srityse. Eglė Čiužaitė užėmė įvairias vadovaujančias pareigas tokiose įmonėse, kaip „Lietuvos energijos gamyba“ (dabar – „Ignitis gamyba“), taip pat yra nepriklausoma įvairių įmonių valdybos bei audito komitetų narė. Šarūnas Radavičius yra vadovavęs bendrovės „Rödl & Partner“ audito padaliniui, taip pat eina įvairių įmonių audito komitetų nario pareigas.

Matas Kasperavičius yra UAB „Vilniaus prekyba“ finansų vadovas, prieš tai įvairiose pareigose dirbęs „Ernst & Young Baltic“ bei UAB „NDX Group“.

„Akropolis Group“ audito komitetas įsteigtas siekiant užtikrinti efektyvų ir patikimą finansinių ataskaitų audito procesą, išorinio auditoriaus nepriklausomumo priežiūrą ir stebėseną, teikti rekomendacijas veiklos kokybės gerinimo ir finansų kontrolės srityse. Sėkminga audito komiteto veikla per pastarąją kadenciją prisidėjo prie reikšmingų procesų – buvo atnaujintos vidaus kontrolės procedūros bei sustiprinta rizikų valdymo strategija.

Tikimasi, kad audito komitetas naujos kadencijos metu ir toliau nuosekliai padės užtikrinti efektyvią „Akropolis Group“ vidaus procesų kontrolę bei prisidės prie dar didesnio investuotojų pasitikėjimo.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

*Daugiau informacijos:*

*Aistė Jankūnaitė*

*+370 614 55468 / aiste@ideaprima.lt*

*„Akropolis Group“ atstovė žiniasklaidai*

*IDEA PRIMA Projektų direktorė*